Gine ya Ikweta

Gine ya Ikweta (pia: Ginekweta; jina rasmi: Jamhuri ya Gine ya Ikweta) ni nchi mojawapo ndogo ya Afrika iliyopo upande wa magharibi wa Afrika ya Kati. Imepakana na Kamerun upande wa kaskazini, Gabon upande wa kusini na mashariki, na Ghuba ya Guinea upande wa magharibi, ambapo visiwa vya São Tomé na Príncipe vinapatikana kusini-magharibi mwa Guinea ya Ikweta. Jina Jina la nchi linatokana na kuwa karibu na Ghuba ya Guinea na Ikweta. Jiografia Nchi ina sehemu mbili kuu. Eneo kubwa liko kwenye bara la Afrika katika kanda ya Rio Muni. Ndipo walipo wakazi wengi zaidi. Sehemu iliyoendelea zaidi, pamoja na mji mkuu, iko kwenye kisiwa cha Bioko. Pamoja na visiwa vingine, hasa Annobon, hiyo kanda ya Visiwa ni sehemu ya pili ya nchi. Historia Ilikuwa koloni la Hispania kwa jina la Guinea ya Kihispania likiwa na maeneo mawili ambayo yalijulikana kama Río Muni (bara na visiwa vidogo kadhaa), na kisiwa cha Bioko (zamani: Fernando Poo) ambako uko mji mkuu, Malabo (ambayo iliitwa awali Santa Isabela). Guinea ya Ikweta ilipata uhuru wake kutoka kwa Hispania mwaka 1968 chini ya utawala wa mabavu wa Rais Fransisco Macias Nguema. Mikoa Guinea ya Ikweta imegawiwa katika mikoa 8 iliyopo katika kanda mbili: Mkoa wa Annobón (mji mkuu wa mkoa: San Antonio de Palé) Mkoa wa Bioko Norte (Malabo) Mkoa wa Bioko Sur (Luba) Mkoa wa Centro Sur (Evinayong) Mkoa wa Kié-Ntem (Ebebiyín) mkoa wa Litoral (Bata) Mkoa wa Wele-Nzas (Mongomo) Mkoa wa Djibloho (Ciudad de la Paz) Watu Wakazi ni 1,795,834 (2025); wengi wao (85.7%) ni wa kabila la Wafang, ambao ni wa Kibantu. Lugha Ni nchi pekee ya Afrika ambapo lugha ya Kihispania ndiyo lugha rasmi na ya taifa, hasa ukiacha Ceuta na Melilla (maeneo ya Hispania yaliyozungukwa na Moroko) na Jamhuri ya Sahara ya Kidemokrasia ya Kiarabu (nchi isiyotambulika kimataifa). Pamoja nacho, Kifaransa na Kireno pia ni lugha rasmi. Dini Wananchi wengi wanafuata Ukristo (88.7%) katika Kanisa Katoliki (71.3%) na madhehebu mbalimbali ya Uprotestanti (17%). Waislamu ni 4.1% na wanaofuata dini asilia za Kiafrika ni 1.8%. Tazama pia Orodha ya nchi kufuatana na wakazi Orodha ya nchi za Afrika kulingana na idadi ya watu Orodha ya nchi za Afrika kulingana na msongamano wa watu Orodha ya nchi za Afrika kulingana na pato la taifa Demografia ya Afrika Tanbihi Marejeo Max Liniger-Goumaz, Udogo siyo urembo : Hadithi ya Guinea ya ikweta (French 1986, translated 1989) ISBN 0-389-20861-2 Ibrahim K. Sundiata, Equatorial Guinea: Colonialism, State Terror, and the Search for Stability (1990, Boulder: Westview Press) ISBN 0-8133-0429-6 Viungo vya nje Tovuti rasmi Ilihifadhiwa 5 Mei 2009 kwenye Wayback Machine. (Kihispania), (Kiingereza) makala maalum ya serikali ya Guinea ya Ikweta Ilihifadhiwa 22 Aprili 2006 kwenye Wayback Machine. makala ya Elimu Guinea ya ikweta makala ya wanasiasa wa upinzani Ilihifadhiwa 1 Septemba 2005 kwenye Wayback Machine. Habari allAfrica - Equatorial Guinea taarifa ya habari Uchambuzi na Maelekezo BBC News Country Profile - Guinea ya ikweta CIA World Factbook - Equatorial Guinea Ilihifadhiwa 27 Aprili 2006 kwenye Wayback Machine. Open Directory Project - Equatorial Guinea maelekezo Stanford University – Afrika kusini mwa Sahara: Guinea ya ikweta Maelekezo Guinea ya ikweta, Afrika - Ikweta-Guinea Ilihifadhiwa 12 Agosti 2004 kwenye Wayback Machine. Chuo kikuu cha Pennsylvania - African Studies Center: Ikweta-Guinea Maelekezo Yahoo! - Guinea ya ikweta Ilihifadhiwa 21 Aprili 2006 kwenye Wayback Machine. maelekezo Koo na Makabila African Pygmies (Utamaduni na muziki wa watu wa Guinea ya ikwete / picha na ukoo) Utalii Equatorial Guinea travel guide kutoka Wikisafiri Uchumi Sahuri za benki, Guinea ya ikweta, from the Fair Finance Watch (Uhifadhi wa biashara, guinea ya ikweta) nchini Hispania Ilihifadhiwa 24 Mei 2006 kwenye Wayback Machine.